b'\n_START_ARTICLE_\nOmerta\n_START_PARAGRAPH_\nOmerta, tyl\xc4\x97jimo \xc4\xafstatymas \xe2\x80\x93 Sicilijos mafijos garb\xc4\x97s kodekso norma, draud\xc5\xbeianti bet kok\xc4\xaf bendradarbiavim\xc4\x85 su teis\xc4\x97saugos strukt\xc5\xabromis._NEWLINE_Yra \xc5\xbeinomi atvejai, kai po pasik\xc4\x97sinimo \xc4\xaf gyvyb\xc4\x99 i\xc5\xa1gyven\xc4\x99s gangsteris atsisakydavo policijai identifikuoti \xc4\xaf j\xc4\xaf besik\xc4\x97sinusius prie\xc5\xa1us, net jei juos pa\xc5\xbeino. Garsiausias toks atvejis \xe2\x80\x93 Vito Genovese nurodymu pa\xc5\xa1autas mafijos bosas Frank Costello i\xc5\xa1gyveno ir v\xc4\x97liau teisme atsisak\xc4\x97 liudyti prie\xc5\xa1 pasik\xc4\x97sinim\xc4\x85 \xc4\xafvykd\xc5\xbeius\xc4\xaf Vincent Gigante, ne tik jo \xe2\x80\x9enepa\xc5\xbeindamas\xe2\x80\x9c, bet ir teigdamas, kad neturi supratimo kas ir kod\xc4\x97l gal\xc4\x97jo nor\xc4\x97ti jo mirties. Gigante buvo i\xc5\xa1teisintas, o Costello, bijodamas pakartotinio pasik\xc4\x97sinimo, pasitrauk\xc4\x97 i\xc5\xa1 \xc5\xa1eimos boso posto._NEWLINE_Mafijoje omertos sulau\xc5\xbeymas baud\xc5\xbeiamas mirtimi.\n_START_SECTION_\nIstorija\n_START_PARAGRAPH_\nXX a. 9-10 de\xc5\xa1imtme\xc4\x8diuose JAV mafijoje omertos \xc4\xafstatymas pama\xc5\xbeu prarado svarb\xc4\x85, vis daugiau \xc4\xafvairaus rango gangsteri\xc5\xb3 siekdami suma\xc5\xbeinti bausm\xc4\x97s laik\xc4\x85 bendradarbiaudavo su FTB ir policija, taip sukurdami tolimesnius precedentus. Kulminacija buvo liudyti sutik\xc4\x99s Bonanno \xc5\xa1eimos bosas Joe Massino._NEWLINE_Sicilijoje omertos sulau\xc5\xbeymai vis dar yra retos i\xc5\xa1imtys. Skirtingai nei JAV, \xc4\x8dia yra \xc4\xafprasta u\xc5\xbe \xc5\xa1\xc4\xaf prasi\xc5\xbeengim\xc4\x85 mirtimi bausti dar ir prasikaltusiojo gimines.'